Uskoon perustuneena 2/2
Jumalan siunausta ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Jeesus rakastaa sinua.
Hänellä on varallesi hieno suunnitelma.
Tänään pidän raamatunopetuksen.
Ensin näette yhteenvedon opetuksen ensimmäisestä osasta.
Sitten siirrymme toiseen osaan.
Jumalan Sana on elämäsi perustus.
Uskon, että mitä ikinä teetkin tällä hetkellä, -
Jumalan Sana, jota tänään julistan, on sinua ja tilannettasi varten.
Ohjelman lopussa rukoilen puolestanne, -
että se, mitä opetan tänään ja mitä Pyhä Henki antaa teille tänään, -
saisi juurtua elämääsi.
Olen aivan varma, että Jumalalla on hieno suunnitelma varallesi.
KATSO JA USKO
SINUA JA LÄHIMMÄISTÄSI VARTEN
PASTORI TOMMY LILJA
KATSO JA USKO
Mihin sinä uskot?
Maailmassa on nykypäivänä monia kristittyjä, -
jotka saavat teologiansa kello kuuden uutisista, maallisesta lähteestä.
On hyvin tärkeää tietää, mihin uskoo.
Mikä on teologiani?
Millaisia uskomuksia minulla on? Mikä on perustukseni?
Minkä varaan lasken itseni?
Siitä Paavali puhuu, kun hän kirjoittaa kolossalaisille: -
olla perustuneena Jeesukseen Kristukseen.
Luen Kolossalaiskirjeen ensimmäisestä luvusta -
jakeet 13―23.
Jae 13: "[Jumala] on pelastanut meidät pimeyden vallasta -
ja siirtänyt meidät rakkaan Poikansa valtakuntaan.
Hänessä meillä on lunastus, syntien anteeksisaaminen, -
ja hän on näkymättömän Jumalan kuva, -
esikoinen ennen kaikkea luoma- kuntaa. Sillä hänessä luotiin kaikki, -
mikä taivaissa ja mikä maan päällä on, näkyväiset ja näkymättömät, -
olkoot ne valtaistuimia tai herrauksia, hallituksia tai valtoja, kaikki on luotu
hänen kauttansa ja häneen, ja hän on ennen kaikkia, -
ja hänessä pysyy kaikki voimassa.
Ja hän on ruumiin, se on: seurakunnan, pää; -
hän, joka on alku, esikoinen kuolleista nousseitten joukossa, -
että hän olisi kaikessa ensimmäinen. Sillä Jumala näki hyväksi, -
että kaikki täyteys hänessä asuisi ja että hän, -
tehden rauhan hänen ristinsä veren kautta, hänen kauttaan sovittaisi -
itsensä kanssa kaikki, hänen kauttaan kaikki sekä maan päällä että taivaissa.
Teidätkin, jotka ennen olitte vieraantuneet -
ja mieleltänne hänen vihamiehiänsä pahoissa teoissanne, -
hän nyt on sovittanut Poikansa lihan ruumiissa kuoleman kautta, -
asettaakseen teidät pyhinä ja nuhteet- tomina ja moitteettomina eteensä, -
jos te vain pysytte uskossa, siihen perustuneina ja siinä lujina, -
horjahtamatta pois sen evankeliumin toivosta, jonka olette kuulleet, -
jota on julistettu kaikessa luomakunnassa taivaan alla -
ja jonka palvelijaksi minä, Paavali, olen tullut."
Isä, me kiitämme Jeesuksen nimessä, että Sinun Pyhä Henkesi -
paljastaa Sanan meille tänään. Aamen.
Toivon todella, että nautitte yhteenvedosta, -
jossa loin katsauksen opetuksen ensimmäiseen osaan.
Meidän on hyvin tärkeää tietää, mihin me uskomme.
Nykyään monet kristityt saavat teologiansa -
kello kuuden uutisista.
Sekulaari media ei ikinä tule antamaan totuudenmukaista kuvaa -
Raamatusta eikä Jeesuksen Persoonasta.
Jakeessa 20 sanotaan:
"ja että hän, tehden rauhan hänen ristinsä veren kautta, -
hänen kauttaan sovittaisi itsensä kanssa kaikki, -
hänen kauttaan kaikki sekä maan päällä että taivaissa."
Hän on tehnyt rauhan Hänen ristinsä veren kautta.
Hän on sovittanut sinut.
Tahdon selittää teille jotakin. Minä vien ristin sanomaa.
Julistan Kristuksen evankeliumia, hyviä uutisia. Se on ilosanoma, -
koska niitä asioita tapahtuu yhä. Ne eivät ole vanhoja uutisia.
Ne ovat uusia, sillä Jeesus tekee yhä sitä, mitä Hän teki 2 000 vuotta sitten.
Tahdon kertoa teille hyvät uutiset. Kuunnelkaa.
Tapahtui niin, että kun Jumala loi Aadamin, kaikki oli hyvää.
Vallitsi rauha.
Aadamin ja Jumalan välillä ei ollut sotaa. Oli rauha.
Se, mitä saatana teki... Ja aion opettaa hyvin lyhyesti.
Saatana käytti Jumalaa Jumalaa itseään vastaan.
Saatana tiesi, että Jumala vihaa syntiä.
Saatanan suunnitelma oli -
saada Aadam lankeamaan syntiin.
Jumala rakasti Aadamia.
Jumala rakastaa ihmistä. Hän rakastaa sinua.
Saatanan teko oli, että se sai Aadamin lankeamaan syntiin.
Jumala vihaa syntiä.
Kun Aadam oli langennut syntiin, -
se, mitä Jumala vihasi, -
asui sellaisessa, jota Hän rakasti.
Se aiheutti Jumalalle sisäisen ristiriidan.
Nyt Jumala rakasti sitä, mitä Hän vihasi, -
ja Hän vihasi sitä, mitä Hän rakasti.
Uudelleen. Jumala vihaa syntiä mutta rakastaa ihmistä.
Saatana istutti synnin ihmisen sisälle, -
jotta Jumalalle tulisi sisäinen ristiriita.
Koska nyt Hän rakastaa sitä, mitä Hän vihasi.
Ja Hän vihaa sitä, mitä Hän rakasti.
Ja sitten saatana tiesi Jumalan sanoneen myös, -
että synnin palkka on kuolema.
Jumalan piti nyt -
tappaa se, mitä Hän rakasti.
Se, mitä Hän rakasti, oli myös sitä, mitä Hän vihasi.
Se oli Jumalalle ongelma. Se oli pelastusongelma.
Mutta Jumala ratkaisi sen. "Miten?" kysyt.
Kiitos, että kysyit sitä. Minä selitän.
Nyt Jumala käytti saatanan omaa menetelmää ja strategiaa -
pelastaakseen sinut ja minut.
Hän lähetti maailmaan Poikansa Jeesuksen Kristuksen.
Jeesus oli täydellinen. Hän ei ikinä tehnyt syntiä.
Jeesuksella oli rauha Jumalan kanssa.
Hän otti sen, mitä Hän vihasi, synnin, -
Jumala otti synnin, sen, mitä Hän vihaa sinussa, -
ja asetti sen Jeesukseen. Tämä on niin hyvä.
Hän otti sen, mitä Hän vihasi, ja asetti sen Jeesukseen.
Sitten Hän rankaisi Jeesusta. Hän tuomitsi Jeesuksen.
Sitten Hän tappoi Jeesuksen, sillä synnin palkka on kuolema.
Jeesus kuoli.
Hän siis otti sen, mitä Hän vihaa sinussa, -
ja asetti sen siihen, jota Hän rakasti, ainokaiseen Poikaansa.
Sitä, mitä Hän vihaa sinussa, Hän rankaisi sitten Jeesuksessa.
Sen, minkä Hänen olisi pitänyt tappaa sinussa, Hän tappoi Jeesuksessa.
Sillä tavalla sinä sait vapauden. Se on armoa.
Olisi ollut oikeudenmukaista, että sinä olisit kuollut.
Mutta armoa on, että sinä elät, vaikka olisit ansainnut kuoleman.
Miksi? Koska jotakuta toista rangaistiin sinun edestäsi.
Nyt kun saatana tulee, osoittaa sinua sormella ja sanoo Jumalalle: -
"Tuo mies, tuo nainen tuolla ansaitsee kuoleman."
Jumala sanoo: "Ei suinkaan.
Minun ei tarvitse tappaa heitä, koska minä tapoin sinut Hänessä."
Sitten Hän osoittaa Jeesukseen.
Saatana sanoo Jumalalle: "Tapa tuo mies! Tapa tuo nainen!
He ovat tehneet syntiä."
Silloin Jumala osoittaa Jeesukseen ja sanoo: "Ei. Minä tapoin tuon miehen, -
tapoin tuon naisen Pojassani Jeesuksessa."
Se on armoa. Halleluja. Ja se on sitä, mihin me uskomme.
Tänään olen Euroopassa, Ruotsin pääkaupungissa Tukholmassa.
Minulla on tässä risti. Haluan antaa sen sinulle ilmaiseksi.
Se on oliivipuuta. Se on valmistettu Israelissa Jerusalemissa.
Saatat ihmetellä, miksi haluan antaa sinulle ristin.
Viime vuosi oli hieno.
Autoimme enemmän juutalaisia takaisin Israeliin kuin ikinä aiemmin.
Autoimme enemmän ihmiskaupan uhreja kuin koskaan aiemmin.
Tavoitimme enemmän tavoittamatto- mia ihmisryhmiä kuin ikinä aiemmin.
Jumala antoi minulle tällaisia ristejä. Hän sanoi: "Jaa niitä ilmaiseksi."
Miksi? Koska Hän rakastaa sinua.
Sinä olet Hänelle arvokas. Hänellä on varallesi ihana suunnitelma.
Tämä on muistutus, että Hän rakastaa sinua.
Meilaa minulle postiosoitteesi.
Lähetän ristin sinulle ilmaiseksi.
Tämä on lähtökohta: Jumala rakastaa sinua.
Ongelma oli, että sitä, mitä Hän rakasti Hän myös vihasi.
Ratkaisu oli, että Hän otti sen, mitä Hän vihaa sinussa, -
ja asetti sen johonkuhun toiseen, -
Poikaansa, rakkaaseen Poikaansa Jeesukseen Kristukseen.
Sillä tavalla sinä voit vapautua, -
kun uskot, että jotakuta toista rangaistiin sen takia, -
mistä sinä olisit ansainnut kuoleman. Halleluja.
Tämä on lähtökohta. On erittäin tärkeää, -
että olemme perustuneita uskoon ja tiedämme, mihin uskomme.
Tänä päivänä jopa seurakunnat sekoittavat asioita eivätkä ole selviä.
Ne sekoittavat pimeyden ja valkeuden.
On pappeja, piispoja ja hengellisiä johtajia, -
jotka väittävät, että me kaikki uskomme samaan Jumalaan: -
islam, kristikunta, buddhalaiset, hindut...
He sanovat meidän uskovan samaan Jumalaan.
Mutta emme usko. Emme toki.
Kunnioitan buddhalaisia ja islamia. Kunnioitan jokaista.
Mutta on olemassa ero. Minä tiedän, keneen minä uskon.
Tämä on lähtökohta.
Olemme armosta pelastettuja uskossa Poikaan Jeesukseen Kristukseen.
Kuunnelkaa. Jakeessa 22 sanotaan: -
"Poikansa lihan ruumiissa kuoleman kautta, -
asettaakseen teidät pyhinä ja nuhteettomina -
ja moitteettomina eteensä".
Halleluja.
Kuka tässä asettaa sinut? Jumala.
Efesolaiskirjeessä Paavali kirjoittaa, -
että Jumala antoi kaikkien näiden asioiden tapahtua, -
jotta Hän voisi hukuttaa sinut armoonsa.
Sinä olit likainen.
Sinä synnyit synnissä.
Kenenkään ei tarvinnut opettaa sinulle, miten tehdään syntiä.
Koska sinä synnyit syntisenä.
Sinut voitiin pelastaa ainoastaan Jumalan pelastussuunnitelman kautta,
kun Jeesus tuli elämääsi.
Ja nyt Jumala on asettanut sinut eteensä.
Nyt sanot: "Mutta Tommy, minä yhä hölmöilen.
Minä yhä mokailen. Elämässäni on vieläkin saastaa."
Sinun pitää ymmärtää, ettei sinua asetettu Jumalan eteen -
Jeesuksessa Kristuksessa sinussa itsessäsi.
Tässä sanotaan: "asettaakseen teidät pyhinä".
"Poikansa lihan ruumiissa kuoleman kautta, asettaakseen teidät pyhinä".
Sinä olet asetettuna taivaassa tänään.
Jos uskot Jeesukseen, olet asetettuna taivaassa nytkin.
Miten se tapahtuu? Sana sanoo: -
"asettaakseen teidät pyhinä ja nuh- teettomina ja moitteettomina eteensä".
Olet Hänen edessään tänään.
Ei ole väliä, mitä olet tehnyt.
Ei ole väliä, miten paljon saastaa elämässäsi on.
Sillä jos sinä uskot, se tulee armosta. Hän on asettanut sinut eteensä.
Minä olen taivaassa tänään ja olen täällä teidän kanssanne.
Nyt, kun olen taivaassa tänään, tiedän yhden asian varmaksi.
Hänen edessään olen pyhä.
Olen nuhteeton ja moitteeton Hänen edessään.
Ei sen vuoksi, mitä minä olen tehnyt, -
vaan koska minut on lunastettu, sovitettu -
ja puhdistettu Jeesuksen Kristuksen verellä.
Siksi sinä et voi aiheuttaa minulle huonoa omaatuntoa, -
koska olen tehnyt sen, mitä olen tehnyt.
Mutta en ole Jeesuksessa Kristuksessa tekojeni kautta -
enkä sen kautta, että lakkasin tekemästä kymmentä asiaa -
ja aloin tehdä kymmentä muuta asiaa. Olen Jeesuksessa Kristuksessa, -
Hänen valtaistuimensa edessä -
sen takia, mitä Jeesus on tehnyt puolestani.
Tähän me uskomme. Uskomme Jeesuksen Kristuksen armoon.
EVANKELIUMIA & AVUSTUSTA PTL-JÄRJESTÖ, NEPAL 2016
Tämä on sinulle.
APUA MAANJÄRISTYSUHREILLE
Tässä on Nepalin-työmme johtaja, Ruben. Miten voit? - Hyvin.
Tämä on ollut näkyni monta vuotta.
Jaamme nyt tämän riisin maanjäristyksen uhreille.
Nämä naiset ovat yhtä vahvoja kuin amerikkalaiset kehonrakentajat.
Yksi riisisäkki painaa noin 40 kiloa.
He kantavat ne kilometrien päähän olkapäillään.
Ympäröivät vuorenrinteet ovat tosi jyrkkiä, -
mutta he ovat tosi vahvoja. Ihailen jokaista naista täällä.
EVANKELIUMIA & AVUSTUSTA, PTL-JÄRJESTÖ, NEPAL 2016
Nyt Paavali päättää tämän ajatusketjun sanomalla jakeessa 23: -
"jos te vain pysytte uskossa, siihen perustuneina ja siinä lujina, -
horjahtamatta pois sen evankeliumin toivosta, jonka olette kuulleet, -
jota on julistettu kaikessa luomakunnassa taivaan alla -
ja jonka palvelijaksi minä, Paavali, olen tullut."
Jos olette perustuneina, jos olette perustuneina...
Haluat, että elämäsi kantaa hedelmää.
Jeesus on käskenyt meidät olemaan hedelmällisiä.
Se on hyvin tärkeää.
Hän on päättänyt, se on Hänen päätöksensä, -
että sinun tulee olla hedelmällinen.
Kyse ei ole siitä, että alkaa tehdä viittä uutta asiaa.
Olet varmasti kuullut raamatunopetuksia, -
joissa luetellaan seitsemän askelta onnelliseen avioliittoon -
tai rikastumisen viisi askelta.
He puhuvat hedelmästä: rahasta, onnellisesta avioliitosta -
ja menestyvistä lapsista.
He puhuvat vain hedelmästä mutta unohtavat juuret.
Tänään ja opetuksen ensimmäisessä osassa olemme puhuneet siitä, -
mitkä ovat juuresi.
Ymmärrä tämä. Ja tähän päätän.
Kuvitellaan että minä ostan tänään omenapuun -
ja tuon sen kotiini.
Istutan omenapuun todella hyvään maaperään.
Hoidan puuta. Kastelen sitä. Haraan maan rungon ympäriltä.
Lannoitan sitä. Annan sille kaikkea, mitä se tarvitsee.
Jos istutan tuon puun -
hyvään maaperään, mitä tapahtuu?
En voi estää tuota puuta -
olemasta hedelmällinen.
Se tuottaa nuppuja, kukkia ja hedelmää. En pysty estämään sitä.
Jos haluaa omenapuun tuottavan hedelmää, kaikkein tärkeintä on, -
että istuttaa puun hyvään maaperään.
Sinussa ei ole mitään vikaa.
Sinut on armosta pelastettu. Hedelmää voi tulla.
Mutta jotta voi olla hedelmällinen, -
sinun pitää istuttaa elämäsi hyvään maaperään.
Sinun pitää olla perustuneena.
Kyse ei ole siitä, että tekee tätä tai tuota.
Kyse on vain ja ainoastaan siitä, -
että kasvatat elämäsi juuret syvälle perustukseemme, -
siihen, mitä me uskomme.
Kun sinut on istutettu ja kun olet juurtunut Jumalan Sanaan, -
kun Jeesus on kaikessa ensimmäinen elämässäsi, halleluja, -
kun ymmärrät, ettei Jeesuksen luo tulla tekojen vaan armon kautta, -
kun elät sellaista elämää, -
mikään ei voi estää sinua olemasta hedelmällinen.
Kun olet juurtunut Jeesukseen Kristukseen, -
hedelmiä tulee.
Toivon todella, että ymmärrät nyt -
ja että Pyhä Henki on antanut sinulle ilmestystä, -
miten tärkeää on olla perustunut uskoon Jeesuksessa Kristuksessa.
Jeesus sanoi: "Etsikää ensin minun valtakuntaani ja vanhurskauttani, -
niin annan kaiken muunkin."
Ymmärrättekö? Etsikää ensin minun valtakuntaani ja vanhurskauttani.
Kun juuresi imevät sitä, -
mitä Pyhä Henki antaa sinulle, Jumalan Sanaa, -
kun asettaa Jeesuksen ensimmäiseksi, -
etsii ensin Jumalan valtakuntaa ja vanhurskautta, -
silloin Hän todella on kaikessa ensimmäinen.
Kun Hän on ensisijalla avioliitossa, kotona, lasten kasvatuksessa -
ja raha-asioissa, silloin olet juurtunut ja silloin tuotat hedelmää.
Kukaan ei voi estää sitä.
Nyt rukoilen puolestasi, että olisit hedelmällinen.
Rukoilen, että hengessä juuresi imevät sitä, mitä ikinä tarvitsetkin, -
jotta olisit hedelmällinen.
Isä, Jeesuksen Kristuksen nimessä, rukoilen jokaisen katsojan puolesta.
Rukoilen Jeesuksen nimessä, että he tulevat olemaan hedelmällisiä.
Vapauta hedelmä heidän taloudessaan.
Vapauta hedelmä perheessä.
Vapauta hedelmä lapsissa.
Vapauta hedelmä kaikessa, mitä he tekevät, Jeesuksen nimessä.
Katsojien joukossa on joitakin, jotka eivät pysty kävelemään kunnolla.
Isä, Jeesuksen nimessä, paranna rammat ja halvaantuneet.
Nouse ja kävele Jeesuksen nimessä.
Pystyt siihen nyt. Nouse ylös! Jumala koskettaa sinua.
Tule terveeksi Jeesuksen nimessä.
Tiedättehän, olette todella ihania.
On armoa, että minulla on tämä mahdollisuus -
opettaa teille Jumalan Sanaa. Olette todella ihania.
Toivotan sinulle tosi hyvää loppuviikkoa.
Jumala, minun Jumalani olkoon kanssasi, aamen.
Suomennos: Marianne Tenetz